Document ID: 32007R1040

РЕГЛАМЕНТ (ЕО) № 1040/2007 НА КОМИСИЯТА
от 10 септември 2007 година
за одобрение на незначителни изменения в спецификацията на наименование, вписано в „Регистъра на защитените наименования за произход и на защитените географски указания“ Melon du Quercy (ЗГУ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второто изречение от него,
като има предвид, че:
(1)
В съответствие с разпоредбите на член 9, параграф 1, първа алинея от Регламент (ЕО) № 510/2006 и на член 17, параграф 2 от същия регламент Комисията разгледа заявлението на Франция за одобрение на изменение в елементите на спецификацията на защитеното географско указание „Melon du Quercy“, регистрирано с Регламент (ЕО) № 1165/2004 на Комисията (2).
(2)
Заявлението има за цел промяната на спецификацията по отношение на имената на общините, които са част от географската област „Melon du Quercy“, като пет общини са пропуснати погрешка в списъка при транскрипцията на картата, от която се цитират въпросните кантони и общини.
(3)
Комисията разгледа въпросната промяна и стигна до заключението, че тя е обоснована. Тъй като по смисъла на член 9 от Регламент (ЕО) № 510/2006 промяната е незначителна, Комисията може да я одобри, без да прибягва до процедурата, описана в членове 5, 6 и 7 от посочения по-горе регламент,
ПРИЕ НАСТОЯЩИЯ РЕГЛАМЕНТ:
Член 1
Спецификацията на защитеното географско указание „Melon du Quercy“ се изменя в съответствие с приложение I към настоящия регламент.
Член 2
Резюме на спецификацията е включено в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 септември 2007 година.

Labels: 3
18
17
6